Bono
Paul David Hewson (lair 10 Mèi 1960), ditepungi kanthi jeneng panggung Bono ( ), iku penyanyi Irlandia, musisi, kapitalis ventura lan kamanungsan paling dikawruhi amarga dadi vokalis utama saka band Dublin kanthi basis rock U2. Bono lair lan gedhé ing Dublin, Irlandia, lan sekolah ing Mount Temple Comprehensive School ing ngendi dhèwèké ketemu calon bojoné, Alison Stewart, lan ing tembé mburi dadi anggota U2. Bono nulis mèh kabèh lirik U2, asring migunakaké téma-téma sosial lan agama, lan sok-sok téma pulitik. Sakwéné taun-taun awalé, lirik-lirik Bono mènèhi kontribusi kanggo nada ngraman lan spiritual U2. Minangka band diwasa, lirik-liriké dadi luwih kainspirasi déning pengalaman pribadi bebarengan karo anggota U2.

Ing sanjaban band, dhèwèké wis kolaborasi lan rekaman karo akèh seniman, wujud direktur pangleksana lan mitra pangleksana Elevation Partners, lan wis dianyaraké lan duwé The Clarence Hotèl ing Dublin karo The Edge. Bono uga akèh ditepungi amarga aktivitasé ngenani Afrika, ing ngendi dhèwèké madegaké DATA, EDUN, ONE Campaign lan Product Red. Dhèwèké wis ngorganisasi lan main ing sapérangan konsèr kang nguntungaké lan wis ketemu karo pulitisi-pulitisi kang duwé prabawa. Bono wis dialembana lan dikritik amarga aktivitasé lan gegandhèngané karo U2. Dhèwèké wis dinominasikaké kanggo Nobel Bedhamèn, diwènèhi kinurmatan satriyo déning Ratu Elizabeth II saka Britania Raya, lan, déning Bill lan Melinda Gates, dijenengi Time Person of the Year nalika taun 2005, ing antarané bebungah lan nominasi liyané.

Babad slira 
Bono lair ing Rotunda Hospital, Dublin, tanggal 10 Mèi 1960. Dhèwèké digedhèkaké ing Northside pinggiran Finglas karo kakangné, Norman Robert Hewson (wolung taun luwih tuwa saka Bono), déning ibuné Iris (née Rankin), sawijining anggota saka Gréja Irlandia lan bapakné, Brendan Robert "Bob" Hewson, kang nganut agama Katulik Roma. Wong tuwané awalé sarujuk yèn anak mbarepé bakal dianutaké Anglikan lan anak kaloroné mèlu Kalutik. Sanajan Bono anak kaloro, dhèwèké uga mèlu leladiné Gréja Irlandia bebarengan ibu lan kakangné.

Dhèwèké sinau ing Glasnevin National School, sekolah dhasar kang ana ing kana. Bono umur 14 taun nalika ibuné ninggal tanggal 10 September 1974 sawisé nandhang aneurisma utek nalika panguburan bapakné. Akèh lagu-lagu U2, kalebu "I Will Follow", "Mofo", "Out of Control", "Lemon", lan "Tomorrow", munjeraké kawigatèn marang prastawa sédané ibuné. Lagu-lagu liya munjeraké kawigatèn marang téma mangsa silik vs kadiwasan, kaya déné "Into the Heart," "Twilight", lan "Stories for Boys."

Bono nekani Mount Temple Comprehensive School, sawijining sekolah multi-denominasi ing Clontarf. Sakwéné mangsa bocah lan remaja, Bono lan kanca-kancané iku péranganing geng dalanan surealis kang arané "Lypton Village". Bono ketemu karo salah siji kanca cedhakké, Guggi, ing Lypton Village. Geng iku duwé kabiyasan mènèhi jejuluk. Bono duwé sapérangan jeneng: pisanan, dhèwèké iku "Steinvic von Huyseman", banjur mung "Huyseman", diterusaké karo "Houseman", "Bon Murray", "Bono Vox of O'Connell Street", lan pungkasané mung "Bono".

"Bono Vox" iku owah-owahan saka Bonavox, sawijining tembung Latin kang ateges "swara kang apik." Dhèwèké dijuluki "Bono Vox" déning kancané, Gavin Friday. Awalé, Bono ora seneng marang jeneng iku. Nanging, nalika dhèwèké nyinaoni tembung iku pertalané "swara kang apik", dhèwèké nampa sesebutan iku. Hewson uga dikawruhi minangka "Bono" wiwit pungkasan taun 1970an. Sanajan dhèwèké migunakaké Bono minangka jeneng panggung, kulawarga cerak lan kanca-kanca uga ngrujuk dhèwèké minangka Bono, kalebu pepadha anggota band. Nalika bojoné nuduhaké dhèwèké minangka Bono, nalika guneman karo dhèwèké, bojoné nyebut dhèwèké 'B' dhedhasar saka Bono.

Kauripan pribadi 
Bono bebrayan karo Alison Hewson (née Stewart). Pasangan iki duwé anak papat: anak wadoné iku Jordan (lair 10 Mèi 1989) lan Memphis Eve (lair 7 Juli 1991) lan anak lanangé iku Elijah Bob Patricius Guggi Q (lair 17 Agustus 1999) lan John Abraham (lair 20 Mèi 2001).

Bono mèh ora tau katon ing ngarep umum tanpa kacamata. Nalika Rolling Stone wawancara, dhèwèké nélakaké:

Taun 2002, dhèwèké kacathet minangka salah siji 100 Warga Inggris Paling Gedhé sajeroning jajak pendhapat kang dilakokakaké ing kalangan masarakat umum, sanajan sajatiné dhèwèké iku wong Irlandia.

Ing sasi Mèi 2010, Bono ngalami tatu balung mburi nalika nyiapaké tur U2 sabanjuré, lan digawa menyang sawijining klinik Jerman ing Munich kanggo bedhah saraf darurat. Kabèh pèntas ing Amérika Lor ditundha lan dijadwalaké manèh taun 2011.

Taun 2004, Bono diwènèhi gelar kinurmatan Dhoktor Ukum saka Univèrsitas Pennsylvania.

Bono dinobataké minangka siji saka 17 seniman Irlandia kang bisa dibombongaké déning Irish Post nalika tanggal 9 April 2013. Kalawarti Time meringkataké dhèwèké ing papan angka 8 ing pratélan "Selebriti Paling Duwé Prabawa" taun 2013; dhèwèké iku siji-sijiné pawongan saka indhustri musik kang ana ing Top 10.

Karir musik

U2 

Nalika tanggal 25 September 1976, Bono, David Evans ("The Edge"), Dik seduluré, lan Adam Clayton nanggapi sawijining iklan ing papan pariwara ing Mount Temple kang dipasang déning Larry Mullen Jr., padha-padha mahasiswa kanggo mbentuk sawijining band rock.

Kolaborasi 
Saliyané karyané bebarengan karo U2, dhèwèké wis kolaborasi karo Frank Sinatra, Johnny Cash, Willie Nelson, Luciano Pavarotti, Sinéad O'Connor, Green Day, Roy Orbison, Bob Dylan, Tina Turner, B.B. King lan Zucchero. Dhèwèké wis gawé rekaman karo Ray Charles, Quincy Jones, Kirk Franklin, Bruce Springsteen, Tony Bennett, Clannad, The Corrs, Wyclef Jean, Kylie Minogue, Carl Perkins, Jay-Z lan Rihanna, sarta dilapuraké ngrampungaké duet kang durung dirilis karo Jennifer Lopez. Ing album eponymous Robbie Robertson taun 1987, dhèwèké main gitar bass lan vokal. Ing album eponymous sawisé patiné Michael Hutchence taun 1999, Bono ngrampungaké rekaman "Slide Away" minangka duet karo Hutchence.

Bono lan The Edge uga nulis musik lan lirik kanggo filem musikal Broadway Spider-Man: Turn Off the Dark. Ing tanggal 25 Mèi 2011, sawijining single kanthi judhul "Rise Above 1" déning Reeve Carney kang nampilaké Bono lan The Edge dirilis kanthi digital. Vidéo musiké dirilis tanggal 28 Juli 2011.

Uga delengen 
 U2
 100 Tokoh Paling Gedhé Britania miturut BBC
 Kampanye ONE
 Product Red

Rujukan 
 Toronto Sun: Bono Bashes Martin
 Kritik marang Bono déning George Monbiot saka kalawarti Guardian

Réferènsi 
Cathetan sikil

Bibliografi

Pranala njaba 
 
 U2.com-situs resmi U2
 Debt, AIDS, trade, Africa-organisasi Bono
 MAKE POVERTY HISTORY -Kampanye anti kamiskinan kang ing kono Bono mèlu cawé-cawé.
 The One Campaign-Kampanye kang dijurung Bono: "prajanjian historis kanggo welasasih lan kaadilan kanggo nulung wong-wong paling miskin ing donya sajeroning ngalahaké AIDS lan kamiskinan kang èkstrém."
 
 EDUN-bisnis ékofèsyen diwiwiti déning Bono lan Ali, èstriné
 Pidhato Bono  Nalika Donga Sarapan Nasional 2006.

Musisi rock
Tokoh taun iki kalawarti Time
Humanitarian
U2
Person of the Year
Lair 1960